Mesajul președintelui Klaus Iohannis de sărbători: "Dacă vreți să vă fie bine, stați acasă".
Preşedintele ţării a anunţat că restricţiile rămân în vigoare şi de Crăciun şi Anul Nou. "Până când nu va fi toată lumea vaccinată, nu putem să ne relaxăm". Potrivit bilanţului zilei, în ultimele 24 de ore au fost înregistrate în România 5.340 de noi cazuri de îmbolnăvire și 188 de decese. Klaus Iohannis: "Dacă vreți să vă fie bine, stați acasă cu familia!".
Toate restricțiile rămân în vigoare, pentru că pandemia nu s-a terminat, iar până când nu va fi toată lumea vaccinată, nu putem să ne relaxăm, spune, vineri, președintele Klaus Iohannis: "În timpul sărbătorilor de Crăciun, de Anul Nou, dacă vreți să vă fie bine, stați acasă cu familia".Klaus Iohannis, președintele României: "Vom intra imediat după Crăciun în campania de vaccinare cu o primă tranșă de 10.000 de doze. În prima etapă, va fi vaccinat personalul medical, apoi personalul esențial, iar în martie – aprilie populația generală. Vaccinarea este voluntară, dar o recomand tuturor, fiindcă este singura cale de a scăpa de pandemie. Vom avea diferite tipuri de vaccin, toate foarte bune, sigure și eficiente, autorizate la cele mai înalte standarde europene. Dacă ne mobilizăm și ne vaccinăm, până în vară putem scăpa probabil de această pandemie. Până atunci însă trebuie să avem mare grijă și să respectăm restricțiile! Măsurile în vigoare s-au dovedit corecte și rămân obligatorii și de Crăciun, și de Anul Nou. Este interesul fiecărui român să le respecte pentru ca el, copilul sau părintele lui să nu ajungă în spital. De aceea, în timpul sărbătorilor, dacă vreți să vă fie bine, stați acasă cu familia!" "Am observat că foarte multă lume este interesată să știe ce va fi de Crăciun și de Anul Nou. Pot să vă spun cum va fi cu restricțiile: toate restricțiile care sunt acum în vigoare rămân în vigoare și de Crăciun, și de Anul Nou. Însă aceste restricții nu sunt facultative, asceste restricții sunt obligatorii. Este interesul fiecărui român să respecte aceste restricții pentru un motiv simplu – ca să nu ajungă el sau copilul lui sau părintele lui în spital. Atât de simplu este. Aceste măsuri sunt gândite pentru a ne proteja de boală. Ele trebuie respectate", anunță Klaus Iohannis.El precizează că vor fi suplimentate dispozitivele Ministerului de Interne."Pentru cei nu înțeleg vorba bună vor avea surpriza neplăcută să fie amendați. Restricțiile nu sunt doar așa ca să fie și respectarea lor este obligatorie. Cred, totuși, cred că majoritatea românilor înțeleg rostul acestor restricții, înțeleg rostul măștii, rostul distanțării. Toate acestea sunt pentru a ne proteja de boală. Este foarte clar și este foarte clar un lucru pe care îl observăm pe zi ce trece: aceste măsuri sunt corecte. Cu toții vedeți datele care se comunică zilnic oficial. Nu am scăpat de pandemie, avem în fiecare zi mii de persoane care s-au infectat, însă numărul de la o zi la alta nu mai este în creștere, cum, din păcate, a fost, de exemplu, în noiembrie. Lucrurile s-au stabilizat și se poate chiar observa o mică scădere, însă să nu înțelegem greșit. Nu este momentul pentru relaxare. Chiar dacă începe campania de vaccinare, până când nu până când va fi toată lumea vaccinată, nu putem să ne relaxăm. În timpul sărbătorilor de Crăciun, de Anul Nou, dacă vreți să vă fie bine stați acasă cu familia", conchide șeful statului.Grupul de Comunicare Strategică a anunțat vineri că în ultimele 24 de ore au fost înregistrate în România 5.340 de noi cazuri de îmbolnăvire și 188 de decese la pacienți confirmați cu Covid.